ერნსტ ლუდვიგ კირხნერი

ერნსტ ლუდვიგ კირხნერი (; დ. 6 მაისი, 1880, აშაფენბურგი, ბავარია, გერმანია — გ. 15 ივნისი, 1938, ფრაუენკირხი, დავოსის მახლობლად, შვეიცარია) — გერმანელი მხატვარი, ფერმწერი, გრაფიკოსი და მოქანდაკე. ფერწერას სწავლობდა დამოუკიდებლად. ექსპრესიონიზმის ერთ-ერთი პირველი პრაქტიკოსი და თეორეტიკოსი. გერმანული ექსპრესიონიზმის გამოჩენილი ოსტატი. მუშაობდა ფერწერისა და გრაფიკის სხვადასხვა ჟანრებში. ქმნიდა ნამუშევრებს, სადაც დინამიკური, „პულსირებული“ სივრცე ფერთა მკვეთრ, ნერვულ კონტრასტებს ერწყმის.

ბიოგრაფია
დაიბადა ინჟინერ-ქიმიკოსის ერნსტ კირხნერის ოჯახში. 1901 წელს დაამთავრა კემნიცის გიმნაზია და დრეზდენის უმაღლესი ტექნიკური სასწავლებლისამჟამად, დრეზდენის ტექნიკური უნივერსიტეტი () — დრეზდენისა და საქსონიის ერთ-ერთი უმსხვილესი უმაღლესი სასწავლო დაწესებულება. არქიტექტურის ფაკულტეტზე განაგრძო სწავლა. სწავლის პერიოდში გაიცნო გერმანელი არქიტექტორი და მხატვარი-ექსპრესიონისტი ფრიც ბლეილი (), რომელიც ახალისებდა და იზიარებდა კირხნერის ინტერესს ფერწერის მიმართ. 

1903–04 წლებში სწავლობდა მიუნხენის  უმაღლეს ტექნიკურ სასწავლებელში,ამჟამად, მიუნხენის ტექნიკური უნივერსიტეტი () — დაარსდა 1868 წელს. წარმოადგენს ერთადერთ ტექნიკურ უნივერსიტეტს ბავარიაში და ერთ-ერთ უმსხვილეს უმაღლეს სასწავლო დაწესებულებას გერმანიაში. ამავე დროს ესწრებოდა ფონ დებშიცის და ჰერმან ობრისტის ლექციებს თავისუფალი და გამოყენებითი ხელოვნების სასწავლო-ექსპერიმენტულ სახელოსნოში. 1905 წელს დრეზდენში ბრუნდება, სადაც არქიტექტორის დიპლომს იღებს.

1905 წელს ერიხ ჰეკელთან (; 1883–1970) და კარლ შმიდტ-როტლუფთან (; 1884–1976) ერთად დააარსა შემოქმედებითი გაერთიანება „ხიდი“ (), საიდანაც საფუძველი ეყრება გერმანული ექსპრესიონიზმის განვითარებას. გაერთიანების (ჯგუფის) შექმნის თარიღად 7 ივნისი ითვლება. ჯგუფის სახელწოდება ერიხ ჰეკელის მიერ იქნა მოწოდებული, ხოლო მის იდეოლოგად ერნსტ ლუდვიგ კირხნერი იქცა, რომელსაც ახალი შემოქმედებითი გაერთიანების საერთო კონცეფციის ფორმულირება ეკუთვნის. ჯგუფის ესთეტიკის ძირითად პრინციპს წარმოადგენდა რეალიზმის, იმპრესიონიზმის, მოდერნისა და მატერიალისტური მსოფლმხედველობის უარყოფა.

1915 წლიდან ცხოვრობდა შვეიცარიაში. ნაცისტების ხელისუფლებაში მოსვლის შემდეგ გარიცხეს პრუსიის სამხატვრო აკადემიიდან. 

1937 წელს ნაცისტებმა იგი ე.წ. „დეგენერატიული ხელოვნების“ წარმომადგენლად შერაცხეს და მისი 639 ნამუშევარი გაიტანეს გერმანული მუზეუმებიდან; მათი ნაწილი კი გაანადგურეს. მხატვრის 25 სურათი ნაცისტების მიერ მოწყობილ ე.წ. „დეგენერატიული ხელოვნების“ საჩვენებელ გამოფენაზე იქნა წარმოდგენილი, სადაც პირადად ჰიტლერმა მას და მის ნამუშევრებს „ერის შეურაცხყოფა“ უწოდა.

1938 წელს კირხნერი მუშაობას აგრძელებს, თუმცა მისი ფიზიკური და სულიერი მდგომარეობა სულ უფრო და უფრო უარესდება. იმავე წლის 15 ივნისს, ავადმყოფობითა და ნარკოტიკებზე დამოკიდებულებით გაწამებული მხატვარი შვეიცარიის ქალაქ დავოსის მახლობლად, ფრაუენკირხში მდებარე საკუთარ სახლში სიცოცხლეს თვითმკვლელობით ასრულებს.

გალერეა 

ლიტერატურა

ბიბლიოგრაფია




რესურსები ინტერნეტში


 პუბლიკაციები ერნსტ ლუდვიგ კირხნერის შესახებ
 The German Expressionists and the 'Primitive' · Illustrated Bibliography Ernst Ludwig Kirchner
 Kirchnerhaus, Aschaffenburg (German) · Finestre sull'Arte · Ernst Ludwig Kirchner (1880-1938) · artnet
 Kirchner Museum, Davos · Kirchner, Ernst Ludwig · Information on Kirchner and the German Expressionist movement 
 The Junkerboden under Snow in Davos from Kirchner, in "Your City at the Thysssen", a Thyssen Museum's project on Flickr

 კომენტარები 

 სქოლიო 

კატეგორია:გერმანელი მხატვრები
კატეგორია:დაბადებული 6 მაისი
კატეგორია:დაბადებული 1880
კატეგორია:გარდაცვლილი 15 ივნისი
კატეგორია:გარდაცვლილი 1938
კატეგორია:გერმანელი ექსპრესიონისტი მხატვრები
კატეგორია:ექსპრესიონიზმი
კატეგორია:XX საუკუნის გერმანელი მხატვრები
კატეგორია:მხატვრები ანბანის მიხედვით